7 मार्च को ऑल हरियाणा पॉवर काॅरपोरेशन वर्कर यूनियन करेगी विधानसभा का घेराव
भास्कर न्यूज | अम्बाला सिटी
शुक्रवारकोधूलकोट विश्राम गृह में ऑल हरियाणा पॉवर काॅरपोरेशन वर्कर यूनियन की मीटिंग संपन्न हुई। मीटिंग की अध्यक्षता यूनिट प्रधान विनोद कुमार ने की। मीटिंग में सर्कल सचिव महेश गोयल भी उपस्थित रहे। इस मीटिंग में सर्वसम्मति से यह निर्णय लिया गया कि अधिक से अधिक संख्या में ऑल हरियाणा पॉवर कारपोरेशन वर्कर यूनियन के सदस्य 7 मार्च को होने वाले विधानसभा घेराव में बढ़चढ़ कर भाग लेंगे। इस दौरान सर्कल सचिव महेश गोयल ने कहा कि भाजपा सरकार ने चुनाव के समय वादा किया था कि सरकार में आते ही कर्मचारियों की प्रत्येक जायज मांग को जल्द से पूरा कर दिया जाएगा, लेकिन करीब 3 साल बीत जाने पर भी सरकार कर्मचारियों के प्रति उदासीन है और वादा खिलाफी पर उतारू है। कर्मचारियों की मुख्य मांगों में समान काम के बदले समान वेतन, कच्चे कर्मचारियों को पक्का करना, विद्युत विभाग से यूनियन से बातचीत करके छठे पे कमीशन को विसंगतियों को दूर करवाकर विभाग में सातवें पे कमीशन को लागू करवाना, पदोन्नति द्वारा खाली पदों को भरना मांगे शामिल है। वहीं, यूनिट प्रधान विनोद कुमार ने कहा कि राज्य कार्यकारिणी के आह्वान पर सरकार की वादा खिलाफी के रोष स्वरूप होने वाले विधान सभा के घेराव में बढ़चढ़ कर भाग लें ताकि कर्मचारियों की लम्बित मांगों को मनवाने में सफल हो पाएं। इस अवसर पर उप प्रधान पारस प्रसाद, कैशियर खेम बहादुर, सचिव हरपाल सिंह, सहसचिव शिवकरण, सब यूनिट प्रधान भूपेंद्र वर्मा, सतपाल, ओमप्रकाश सहित अन्य मौजूद रहे।
सिटी में ऑल हरियाणा पॉवर काॅरर्पाेरेशन वर्कर यूनियन मीटिंग करते।
awa_Deva mai_Deva hin_Deva awa_Deva